Nedre Glomma

Nedre Glomma er en region i Østfold i den sørøstlige delen av Viken fylke som oftest utgjøres av de tre kommunene Fredrikstad, Hvaler og Sarpsborg. Regionen som helhet har et areal på 788 kvadratkilometer, 145 259 innbyggere (1. januar 2021) og ligger ved utløpet av landets lengste elv, Glomma. Hvaler og Fredrikstad blir ofte regnet som én enhet med en befolkning på 87 887 innbyggere (01.01.2021). Tettstedet Fredrikstad/Sarpsborg er landets sjette største sammenhengende tettstedsbebyggelse med  innbyggere og er motoren i regionen. Mosseregionen, Nedre Glomma og Halden utgjør distriktet Ytre Østfold.

Området Nedre Glomma refererer ofte til byområdet rundt Fredrikstad og Sarpsborg. Byregionen slik definert av Stortinget omfatter Rakkestad i tillegg til de tre kommunene som vanligvis omfattes av begrepet. Kommunene kan omtales hver for seg eller som Nedre Glommaregionen.

Sarpsborg og Fredrikstad har en felles bypakke kalt Bypakke Nedre Glomma som står for mesteparten av bompengeinnkrevingen og et felles kollektivtilbud for begge byene.

Kommuner 
Nedre Glomma består av tre kommuner:

Byregion 

I storbymeldingen til Stortinget (2002–2003) ble Norge delt inn i én storbyregion og 15 byregioner, åtte på Østlandet og åtte utenfor Østlandet. De åtte på Østlandet danner en geografisk sammenhengende helhet. De åtte byregionene utenfor Østlandet er alle geografisk frittstående.
Alle byregionene er definert ved en bykommune som senter og med et utvalg omlandskommuner rundt. Drammens- og Mosseregionen er en del av Oslo-regionen, mens de andre byregionene langs Oslofjorden pluss Mjøsbyene i utgangspunktet ikke har en slik relasjon. Nedre Glommaregionen består av kommunene Sarpsborg, Fredrikstad, Hvaler og Rakkestad og har til sammen 153 481 innbyggere per .

Administrative inndelinger 
 Kommunene deltar i regionrådet Søndre Viken regionråd.
 Distriktet utgjør næringsregionen Nedre Glomma (NHO).
 Distriktet tilhører Søndre Østfold tingrett under Borgarting lagdømme.
 Fredrikstad og Hvaler utgjør Fredrikstad domprosti og Sarpsborg tilhører Søndre Borgesyssel prosti, begge under Borg bispedømme i Den norske kirke.

Se også 
 Byregioner i Norge
 Region
 Byregion
 Næringsregion
 Liste over norske byer
 Liste over norske byer regnet etter grunnleggelse
 Liste over Norges største tettsteder

Referanser

Eksterne lenker
Bypakke Nedre Glomma

Interkommunale regionråd
Distrikter i Norge
Politikk i Viken
Østfolds geografi
Politikk i Sarpsborg
Politikk i Fredrikstad
Hvaler kommune
Byregioner i Norge